Μπεντούρα Ροδρίγεθ

Ο Μπεντούρα Ροδρίγεθ Τιθόν (Ventura Rodríguez Tizón, Θιενποθουέλος, 1717 – Μαδρίτη, 1785) ήταν Ισπανός αρχιτέκτοντας και πολεοδόμος, ένας από τους σημαντικότερους του 17ου αιώνα στην Ισπανία. Υπήρξε επίσημος αρχιτέκτοντας της ισπανικής αυλής και, κινούμενος μεταξύ νεοκλασικισμού και μπαρόκ, σχεδίασε σημαντικά κτίρια της Μαδρίτης όπως το Μέγαρο της Λίρια και λοιπών πόλεων της Ισπανίας και συνέβαλε στην οικιστική της ανασυγκρότηση της ισπανικής πρωτεύουσας.Tovar Martín, V. (1993): «Madrid en el siglo XVIII: La ciudad como campo de aplicación monumental. Expresión y función urbano-arquitectónica» στο Fernández García, A.: Historia de Madrid. Μαδρίτη: Editorial Complutense. σελ. 289,

 Βιογραφία και έργο 
Γεννήθηκε στο Θιενποθουέλος και ξεκίνησε την πορεία του ως σχεδιαστής υπό την καθοδήγηση του Φιλίπο Γιουβάρα, αρχιτέκτονα του Βασιλικού Ανακτόρου της Μαδρίτης. Με τον θάνατο του Γιουβάρρα το 1736, ο διάδοχός του, Τζοβάνι Μπατίστα Σακέτι, διατήρησε τον Ροδρίγεθ ως βοηθό που σταδιακά εξελίχθηκε σε γνώστη της ιταλικής αρχιτεκτονικής μέσω της μελέτης των σχεδίων των σπουδαίων αρχιτεκτόνων του ιταλικού μπαρόκ, Τζαν Λορέντζο Μπερνίνι και Φραντσέσκο Μπορομίνι. Το 1749 ο Φερδινάνδος Στ΄ του ανέθεσε τo βασιλικό παρεκκλήσι του Βασιλικού Παλατιού της Μαδρίτης, προσπερνώντας τον Σακέτι που ήταν ακόμη ο επικεφαλής αρχιτέκτονας του μεγάρου. Την ίδια περίοδο έφερε εις πέρας την ολοκλήρωση της Βασιλικής της Πιλάρ στη Σαραγόσα ενώ ορίστηκε υπεύθυνος του τμήματος αρχιτεκτονικής της Βασιλικής Ακαδημίας Καλών Τεχνών του Σαν Φερνάντο.

Με τον θάνατο του Φερδινάνδου Στ΄ και την ανάρηση στον θρόνο του Καρόλου Γ΄, ο Ροδρίγεθ απομακρύνθηκε από τη βασιλική αυλή προς όφελος του Φραντσέσκο Σαμπατίνι, αρχιτέκτοντας που είχε εργαστεί με τον νέο μονάρχη κατά τη διάρκεια της βασιλείας του στη Νάπολη. Εντούτοις, η δραστηριότητά του επεκτάθηκε τόσο με αναθέσεις ιδιωτικών (Μέγαρα της Λίρια και Αλταμίρα στη Μαδρίτη) όσο και δημοσίων έργων (π.χ. κεντρική πλατεία της Άβιλα, πρόσοψη του καθεδρικού ναού της Παμπλόνα).

Πέραν των αρχιτεκτονικών έργων, ο Μπεντούρα Ροδρίγεθ υπήρξε σημαντικός σχεδιαστής δημοσίων συντριβανιών (στη λεωφόρο του Πράδο) και επίπλων. 

 Παραπομπές 

 Εξωτερικοί σύνδεσμοι 
 Έκθεση αφιερωμένη στον Μπεντούρα Ροδρίγεθ στο πολιτισμικό κέντρο Conde Duque

Κατηγορία:Ισπανοί αρχιτέκτονες
Κατηγορία:Αρχιτέκτονες του Μπαρόκ
Κατηγορία:Νεοκλασική αρχιτεκτονική